《金缕曲 徐懒云先生取柳屯田词意，绘今宵酒醒图，为拈此曲》
清代·戴延介

缕缕垂杨影。系当时、风怀酒胆，秦楼离恨。牵袂银屏人半醉，贴翠眉峰蹙损。

又烛灺、衾寒香烬。料得长亭短亭外，早晓风、残月和愁等。

潮正落、酒初醒。青溪九曲明如镜。尚依稀、记得谢家门径。

唱遍屯田新乐府，嬴得丝添双鬓。有泪湿、青衫难揾。

除却圆沙鸥拍拍，算江湖滋味无人问。鸳枕梦，怕重省。

作者简介：戴延介字受滋，号竹友，安徽休宁籍， 寄居吴门（今江苏苏州）。官卮部郎中。写兰竹，神韵超逸，书学黄坚，以意趣胜。著《银藤花馆词》。